《高平儒牛好古以独茧引丝为扇因见赠戏以诗答之》
明代·宋讷

玉斧亲修月一轮，清光便与素娥分。丹砂化木为乌玉，春茧引丝成白云。

非素非纨惊老眼，不华不俗漾清芬。午窗推枕凉风发，错认新诗写练裙。

作者简介：（1311—1390）元明间大名府滑县人，字仲敏。元顺帝至正进士。任盐山尹，弃归。明洪武二年，以儒士征，预修《礼》、《乐》诸书。事竣，不仕归。后以荐授国子助教，累迁文渊阁大学士、国子祭酒。严立学规，勤于讲解。十八年复开进士科，所取士，国子监生占三之二。卒谥文恪。有《西隐集》。